el el el el el el el el el el el el el el el el el el el el en el el el nb el en el el el el el el el el el el en el el el en el cs el en zh el zh el el el el el el el el el el el el el el el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el el el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el en el el el en el en el en el fr el de el de el de el zh el el el en el el el el el en en en el en fr en el en fr en el en fr en el en fr el en de el el el el el el el nl el el fr el el en el el el en en en el el el el el el tr tr tr tr el el el el el el el el el el el el el el el el el el
Το πρωτάθλημα ποδοσφαίρου της Τουρκίας, επίσημα Σούπερ Λιγκ (τουρκικά: Süper Lig), είναι το πρωτάθλημα ποδοσφαίρου της Τουρκίας και διοργανώνεται από την Τουρκική Ποδοσφαιρική Ομοσπονδία. Αναφέρεται ως Spor Toto Süper Lig[1] για εμπορικούς λόγους.
Πολυμέσα σχετικά με τη διοργάνωση
wikidata (π • σ • ε )
Το πρωτάθλημα ξεκίνησε την άνοιξη του 1959. Μέχρι τότε υπήρχαν μόνο τοπικά πρωταθλήματα με σημαντικότερο το Πρωτάθλημα Κωνσταντινούπολης. Διεξάγεται με 18 ομάδες, αλλά παλιότερα υπήρξαν περίοδοι με 16, 17, 18, 19, 20 ή και 22 ομάδες. Μέχρι το 2013 στην ανώτερη κατηγορία είχαν λάβει μέρος συνολικά 68 διαφορετικοί σύλλογοι. Μόνο τρεις ομάδες δεν έχουν υποβιβαστεί ποτέ από την ανώτερη κατηγορία. Η Φενέρμπαχτσε, η Γαλατασαράι και η Μπεσίκτας είναι οι τρεις μεγάλες ομάδες της Κωνσταντινούπολης που έχουν κατακτήσει και την μεγάλη πλειονότητα των τίτλων.
Υπάρχουν 18 σωματεία στη Süper Lig. Κατά τη διάρκεια της περιόδου (από τον Αύγουστο ως το Μάιο) κάθε ομάδα αγωνίζεται με κάθε άλλη ομάδα δύο φορές, μία φορά εντός και μία εκτός έδρας, για συνολικά 34 παιχνίδια. Οι ομάδες λαμβάνουν τρεις βαθμούς για τη νίκη, ένα για την ισοπαλία, και κανένα βαθμό για την ήττα. Οι ομάδες κατατάσσονται με βάση τη συνολική βαθμολογία. Αν υπάρξει ισοβαθμία, τότε υπολογίζονται τα μεταξύ τους παιχνίδια, η διαφορά τερμάτων και στη συνέχεια η καλύτερη επίθεση. Στο τέλος κάθε περιόδου, η ομάδα με τους περισσότερους βαθμούς στέφεται πρωταθλήτρια.[2]
1962, 1963, 1969, 1971, 1972, 1973, 1987, 1988, 1993, 1994, 1997, 1998, 1999, 2000, 2002, 2006, 2008, 2012, 2013, 2015, 2018, 2019
1959, 1961, 1964, 1965, 1968, 1970, 1974, 1975, 1978, 1983, 1985, 1989, 1996, 2001, 2004, 2005, 2007, 2011, 2014
1957*, 1958*, 1960, 1966, 1967, 1982, 1986, 1990, 1991, 1992, 1995, 2003, 2009, 2016, 2017, 2021
1976, 1977, 1979, 1980, 1981, 1984, 2022
Σημείωση: Τις περιόδους 1957 και 1958, όπου δεν υπήρχε πρωτάθλημα στην Τουρκία, η Τουρκική Ομοσπονδία διοργάνωσε τουρνουά που ονόμασε Ομοσπονδιακό Κύπελλο με σκοπό ο νικητής να συμμετάσχει στο Κύπελλο Πρωταθλητριών των περιόδων 1957–58 και 1958–59. Η Μπεσίκτας κέρδισε και τις δύο χρονιές το κύπελλο και το 2001 ζήτησε από την ομοσπονδία να της αναγνωριστούν οι τίτλοι ως πρωταθλήματα. Η Τουρκική Ομοσπονδία αρχικά αρνήθηκε, αλλά το 2002 συμφώνησε να αναγνωρίσει την Μπεσίκτας ως πρωταθλήτρια 1957 και 1958, όμως το Ομοσπονδιακό Κύπελλο των δύο αυτών περιόδων δεν θεωρείται μέρος της επίσημης Πρώτης Κατηγορίας που ιδρύθηκε το 1959.[3][4]
Με την κατάκτηση πέντε πρωταθλημάτων, κάθε σύλλογος κερδίζει και από ένα αστέρι στην φανέλα.
Γαλατασαράι (22) , Φενερμπαχτσέ (19) , Μπεσίκτας (16) , Μπασακσεχίρ (1)
Το λογότυπο του πρωταθλήματος εμπεριέχει και τον κύριο χορηγό. Ο πρώτος χορηγός του πρωταθλήματος ήταν η Telsim, έπειτα από συμφωνία με την Τουρκική Ποδοσφαιρική Ομοσπονδία το 1999, με την ονομασία «Telsim Türkiye 1. Ligi».[5][6] Το 2005, κατόπιν συμφωνίας, κεντρικός χορηγός του πρωταθλήματος ήταν πλέον η Turkcell, με το πρωτάθλημα να ονομάζεται «Turkcell Süper Lig» και το χορηγό να εμπεριέχεται στο λογότυπο.[7][8] Το 2010 έπειτα από σχετική συμφωνία, κύριος χορηγός του πρωταθλήματος έγινε η Spor Toto, με το πρωτάθλημα να παίρνει την ονομασία «Spor Toto Süper Lig».[8]
↑ «New Sponsor». SuperLigNews.com. Αρχειοθετήθηκε από το πρωτότυπο στις 2010-08-28. https://web.archive.org/web/20100828092626/http://www.superlignews.com/2010/08/new-name-for-super-lig.html. Ανακτήθηκε στις 2010-08-09.
↑ «Official TFF competition rules» (PDF). Αρχειοθετήθηκε από το πρωτότυπο (PDF) στις 31 Μαρτίου 2010. Ανακτήθηκε στις 4 Μαρτίου 2016.
↑ Τουρκική Ομοσπονδία-Πρωταθλητές Τουρκίας
↑ Anlaşma yapıldı, Milliyet
↑ Telsim'e izin çıkmadı, Milliyet
↑ Süper Lig'e '20' gün var, isim hakkının kimde kalacağı belirsiz (archive) zaman.com.tr
↑ 8,0 8,1 Spor Toto 125 milyon dolar verdi, Süper Lig’e 5 yıl adı yazılacak (archive) hurriyet.com.tr